Pola veka čistog rokenrola: ATOMSKO SKLONIŠTE 11. SEPTEMBRA slavi jubilej NA TAŠMAJDANU

Retko koji bend sa ovih prostora može da se pohvali da je izgurao pola veka na sceni, a da je pritom ostao veran svom originalnom, tvrdom zvuku. Legendarno Atomsko sklonište ove godine obeležava upravo taj, istorijski jubilej - 50 atomskih godina, a velika beogradska proslava zakazana je za petak, 11. septembar na stadionu Tašmajdan, u organizaciji Skymusic-a.